32-årig mand havde skarpladt jagtgevær på køleskab, fordi han var bange for rockere.

[b] [/b]

En 32-årig mand fra Aabybro-egnen er ved en domsmandsret i Hjørring idømt et års ubetinget fængsel for overtrædelse af den skærpede våbenlov.  Det oplyser nordjyske.dk. Ved en ransagning på hans bopæl 24. januar fandt politiet et oversavet skarpladt over/under jagtgevær, som lå på mandens køleskab. Efter mandens forklaring i domsmandsretten havde han anskaffet sig det farlige våben for at beskytte sig mod rockere. Og i retten fremgik det, at han var klar til at beskytte sig mod et eventuelt rockerangreb. Den nu dømte ankede dommen til landsretten til formildelse.